open-index/open-wikipedia-markdown huggingface dataset:
Usk (elv)

**Usk** (walisisk: *Afon Wysg*) er en elv som renner fra fjellkjeden Black Mountain i det sentrale Wales, mot sørøst gjennom Abergavenny og byen Usk i Monmouthshire, forbi den romerske festningen Caerleon og ut i Bristolkanalen ved Newport. 

Ved elvemunningen er Usk den dypeste elven på De britiske øyer. Forbi byen Usk, som deler navn med elven, passerer den den romerske legionsfestningen Caerleon og renner gjennom hjertet av byen Newport og inn i elvemunningen til Severn ved Uskmouth nær Newport Wetlands som er et naturreservat. Elven er omtrent 125 kilometer lang og drenerer et nedbørfelt på 1160 km2. I følge *Encyclopaedia of Wales* (som oppgir et tall på 137 km) er elven den lengste som renner helt innenfor Wales.

Monmouthshire og Brecon-kanalen følger Usk i mesteparten av kanalens lengde.

## Etymologi
Navnet på elven stammer fra et vanlig britisk-keltisk ord som betyr «rik på fisk» (eller muligens «vann»); denne rotordet forekommer også i andre britiske elvenavn som Exe, Axe, Esk og andre varianter. Navnet er kognat (beslektet) med *pysg* (flertall av *pysgod*), det walisiske ordet for fisk, lånt fra latin *piscis*.

Navnet på elven vises som «Wÿsk» på kartet *Cambriae Typus* fra 1573.

## Økologi

Hele elven er utpekt som et område av spesiell vitenskapelig interesse, noe som gir en status som et verneområde etter britisk lov. Den har en elvemunning med mudderflater og saltsumoer, laguner, og myr, varierte gressletter og skogsområder langs elveløpet. Floraen og faunaen er mangfoldig og omfatter atlantisk laks, oter, stamsild, niaugoer, abbor, ørret, stam, gullbust og mort, samt isfugler, gråhegre og andre ville fugler. Fossekaller kan sees oppover elven sammen med rovfugler som rødglenter i elvedalen oppover fra rundt byen Usk.

Usk har lenge vært en kjent elv for laks og ørret. Laks på over 14 kg kan fortsatt fanges. I 1999 hadde elven den høyeste estimerte mengden lakserogn av alle elver sør for Cumbria og de skotske elvene, og overgikk gytemålet. Elven har blitt rangert som det beste fluefiskevannet i Wales for laks og er blant de ti beste i Storbritannia.

Elvens normale tidevannsgrense er rett nedenfor broen ved grenden Newbridge-on-Usk, omtrent 8 km nord for Newport.

## Referanser


## Eksterne lenker
* 
* «River Usk», *Usk Town Council*
* «River Usk», *Usk in Bloom*
* En trofélaks fra Usk i oktober 1917, *Gtj.org.uk*
Grad (symbol)

**Grader**, både når det gjelder vinkler (360 graders sirkelinndeling), og temperaturer, angis med gradsymbolet&nbsp;**°**. Med sirkelinndeling på 400 grader (gon) er gradsymbolet g (opphøyd g).

I Unicode har gradtegnet (engelsk *degree sign*) kode U+00B0 (**°**). HTML-koder for symbolet er `&amp;deg;` og `&amp;#xB0;`.

På grunn av liknende utseende kan enkelte andre tegn forveksles med symbolet for grader. Dette gjelder enkelte skriftsnitt mer enn andre, men gjelder spesielt ved lav oppløsning, som for eksempel på en eldre dataskjerm. Tegnene som kan forveksles med gradsymbolet er spesielt

* maskulin ordenstall/ordinal (U+00BA, º, *masculine ordinal indicator*)
* «ring over» (U+02DA, ˚, *above, ring *)
* hevet null (U+2070, ⁰, *superscript zero*)
* hevet null (0)
* hevet minuskel *o* (o)
* ring-operator (U+2218, ∘, *ring operator*)

## Innskrivning
Noen tastaturoppsett, som QWERTZ-oppsettet brukt i Tyskland, Østerrike og Sveits, og AZERTY-oppsettet brukt i Frankrike og Belgia, har gradsymbolet lett tilgjengelig direkte på en tast. Men mange tastaturoppsett inkluderer ikke gradsymbolet. Hvordan gradsymbolet da skal settes inn varierer fra operativsystem til operativsystem, og for enkelte operativsystem varierer det også fra tastaturoppsett til tasturoppsett.

## Se også
* Grad celsius
Hypotyreose

**Hypotyreose**, også omtalt som **lavt stoffskifte,** er en sykdom forårsaket av nedsatt utskillelse av hormonet thyroxin, som produseres i skjoldbruskkjertelen (*glandula thyroidea*).

## Generelt
Forekomsten av manifest hypotyreose i Norge er antagelig 2–3&nbsp;%. Forekomsten øker med alderen, og sykdommen er 4–5 ganger så hyppig hos kvinner som hos menn. Hos eldre kvinner er det 3–5&nbsp;% som har hypotyreose .

*Primær hypotyreose* (svikt i thyreoidea) er vanligst og årsaken til nesten (>98&nbsp;%) alle tilfeller av hypotyreose. 
*Sekundær* (svikt i hypofysen) eller *tertiær hypotyreose* (svikt i hypothalamus), som med et fellesnavn blir kalt overordnet hypotyreose, er svært sjelden (

## Eksterne lenker
* Norsk selskap for endokrinologi 
* Norsk Thyroideaforbund 
* Og så må du ikke stille spørsmål  Per Egil Hegges bok om hypotyreose
Thyroxin

**Tyroksin** (tidligere *thyroxin*) er et hormon som produseres i skjoldkjertelen (*skjoldbruskkjertelen*).

Produksjonen av tyroksin styres av TSH, tyroideastimulerende hormon, som produseres i hypofysen.

Tyroksin (T4, også kalt *tetrajodtyronin*) er en jodholdig aromatisk aminosyre, som fungerer som et skjoldkjertelhormon. Det har betydning for reguleringen av veksthastigheten og oksygenforbruket. Dijodforbindelsen og især trijodforbindelsen (T3) (trijodtyronin/liotyronin) er også virksom.
Kjertelen produserer formene T1 og T2 ved å binde henholdsvis 1 og 2 jodatomer til aminosyren tyrosin. Senere forenes disse i alle varianter. Slik fremkommer T4 som 75 % og T3 som 20 % av kjertelens produksjon.
T4 brukes ikke av kroppen og kjøres «på lager» ved at det binder seg til et bindingsprotein. Fortrinnsvis til TBG (tyroksinbindende globulin). Kun 0,02 % av dette går videre i stoffskifteprosessen og etter 2-3 uker fjerner de-jodinaseprosessen ett av jodatomene og lager på den måten et T3 hormon som er kroppens egentlige stoffskiftehormon. Kroppen får altså tilført sitt livsviktige T3 fra to kilder, skjoldkjertelen og de-jodinaseprosessen. Det er kun formen T3 som har muligheten til å trenge inn i cellene og åpne for oxygenet.
T2 har en viktig rolle i prosessen som danner enzymene til de-jodinaseprosessen.
Galaktorré

**Galaktorré** produksjon av brystmelk hos menn eller kvinner som ikke er knyttet til svangerskap og amming. Galaktorré kan forekomme ensidig eller dobbeltsidig. Den vanligste årsaken er hyperprolaktinemi (unormal produksjon av hormonet prolactin som blant annet fremmer produksjonen av brystmelk.)
Hyperprolaktinemi

**Hyperprolaktinemi** er en økning av hormonet prolaktin i blodet, som kan føre til galaktorré eller amenorré. Vanlige årsaker er:

* Prolaktinomer
* Medisinering
* Nyresvikt
* Sykdommer i hypofysen
* Sykdommer i hypothalamus
* Ektopisk produksjon av prolaktin
Newport (andre betydninger)

**Newport** kan vise til:

## I [[USA]]

*Newport, Arkansas
*Newport, Delaware
*Newport, Indiana
*Newport, Kentucky
*Newport, Maine
*Newport, Michigan
*Newport, Minnesota
*Newport, Nebraska
*Newport, New Hampshire
*Newport, New Jersey
*Newport, New York (landsby) 
*Newport, New York (by) 
*Newport, North Carolina
*Newport, Oregon
*Newport, Pennsylvania
*Newport, Rhode Island
*Newport, South Carolina
*Newport, Tennessee
*Newport, Vermont
*Newport, Virginia
*Newport, Washington
*Newport, Wisconsin
*Newport Beach (California)
*Newport Coast, California
*Newport News, Virginia

## I [[Australia]]
*Newport, Victoria, forstad til Melbourne
*Newport, New South Wales, forstad til Sydney

## I [[Det forente kongedømme Storbritannia og Nord-Irland]]

*Newport, by og grevskap i Wales
*Newport, Pembrokeshire, Wales
*Newport, Shropshire, England
*Newport, Cambridgeshire, England
*Newport, Dorset, England
*Newport, Essex, England
*Newport, Devon, England
*Newport, Cornwall, England
*Newport, Wight, England
*Newport, Yorkshire, England
*Newport, Gloucestershire, England
*Flere små landsbyer i England

## Tårn

*Newporttårnet, Rhode Island
*Newporttårnet, Jersey City

## Annet

*Et sigarettmerke produsert av Lorillard Tobacco Company
Prolaktin

**Prolaktin** er et hormon som produseres i fremre del av hypofysen. 
Hormonet er et polypeptid, vekt ca. 23 kDa. Hormonet stimulerer produksjonen av melk i brystene hos mennesker. 

Under en graviditet, gjennomgår kvinnes kropp mange hormonelle forandringer. En rekke av disse hormonene, spesielt progesteron, østrogen og prolaktin øker verdiene ganske drastisk. Et resultat av denne hormonelle økningen er hevelse av brystene, og en økning av den faktiske størrelsen på brystenes melkekjertler og kanaler. Etter fødselen så vil hormonene østrogen og progesteron begynner å avta, mens prolaktin fortsetter å øke. Denne nye hormonelle ubalansen muliggjør naturlig amming.
DS «Constitutionen»

**DS «Constitutionen»** var Norges første dampskip, og Postverket var landets første dampskipsrederi. DS «Constitutionen» ble kjøpt inn fra England i 1826 som postbåt først og fremst for å bedre postgangen, men hun tok også i alt 32 passasjerer og last. DS «Constitutionen» ble i 1827 satt i kystrute mellom Christiania (dagens Oslo) og Christiansand. I 1827 kjøpte Postverket enda et skip, DS «Prinds Carl». De to skipene korresponderte i Stavern. DS «Prinds Carl» gikk til København via Göteborg, og var dermed den første danskebåt med dampmaskin som gikk i fast rute.

Constitutionen ble hogd opp i 1871.

## Annet
Da «Constitutionen» anløp Christiania 17. mai 1829, ble ankomsten opptakten til «torgslaget», der blant andre Henrik Wergeland kjempet for å markere Norges grunnlovsdag.

Da koleraepidemien nådde Christiansand høsten 1853, hadde den første i byen som ble smittet og døde, arbeidet nettopp på «Constitutionen». Sunnhetskommisjonen i Christiansand ønsket innskrenket drift av skipet, som opplagt hadde brakt med seg smitten, men fikk ingen respons fra sentralt hold. Delvis var karantene som sykdomsforebyggende tiltak fremdeles omdiskutert; delvis var «Constitutionen» et nasjonalt symbol og landets stolthet.

«Constitutionen» var også i bruk som sykehus. Etter bybrannen i Drammen i 1866, holdt byens sykehus en kort stund til i telt, før pasientene fikk plass på dampskipet.

## Referanser


## Eksterne lenker
* Bilde av «Constitutionen»
Nyresvikt

**Nyresvikt** er en sykdomstilstand hvor nyrens evne til å skille ut metabolitter er svekket (ved normale fysiologiske konsentrasjonsforhold), eller manglende evne til å opprettholde kroppens elektrolytt-balanse (ved normalt inntak av saltstoffer). Akutt nyresvikt kjennetegnes av uremi. Kronisk nyresvikt er irreversibel og krever hemodialyse, eventuelt organtransplantasjon.
Phineas Gage

**Phineas P. Gage** (født 9. juli 1823, død 21. mai 1860) var en amerikansk jernbanearbeider som ble utsatt for en traumatisk hjerneskade i september 1848 som forårsaket en alvorlig skade i hans frontallapper ved en arbeidsulykke. Han overlevde, men utviste betydelig endring i personlighet, som ga datidens forskere en pekepinn på hvilke funksjoner som er knyttet til frontallappen.

## Referanser
Blodplasma

**Blodplasma** er den delen av blodet som er igjen etter at man har fjernet blodceller ved sentrifugering.
Plasma er en strågul væske som består av 92% vann. I blodplasma fraktes organiske og uorganiske substanser som er vannløselige, deriblant ulike næringsstoffer, avfallsstoffer, ioner og hormoner. 7% av plasma er plasmaproteiner, for eksempel antistoffer, koagulasjonsfaktorer og albumin. Enkelte fettløselige stoffer fraktes også i plasma, da bundet til plasmaproteiner som albumin.

**Fullblod** er en betegnelse som presiserer at man mener **blod** med alt innholdet jevnt blandet, slik det er når blodet er inne i kroppen (til forskjell fra blodplasma, blodserum og blod som har stått lenge nok i et prøveglass til at det har begynt å skille seg, med bunnfall, eller forandres på andre måter).

**Blodserum** er blodplasma uten fibrinogen og andre koagulerende stoffer. (Altså: fullblod minus røde og hvite blodceller og andre koagulerende stoffer).

## Blodplasmabehandling
Under spanskesyken for over 100 år siden ble blodplasma fra personer med antistoffer mot sykdommen gitt til pasienter som dermed ble friske. Ifølge blodbanken i Bergen er dette forsøkt på norske sykehus bare én gang. Under covid-19-utbruddet ble det i juni 2020 gitt blodplasma til en 70 år gammel mann som lå i respirator på Haugesund sykehus. Tilstanden var dårlig, og på dag 31 av innleggelsen fikk han to poser plasma med antistoffer. Dagen etter sank feberen, og pasienten testet negativt for koronavirus. På den tiden hadde blodbanken 650 enheter med plasma med antistoffer på lager, som skulle rekke til å behandle flere hundre koronasyke. 

## Referanser


## Eksterne lenker
* 
* Norges Røde Kors' blodprogram
* Tilgang til rekonvalesensplasma
* Studier om Covid-19 rekonvalesensplasma, UiO
Lillehjernen

**Lillehjernen** (latin: *cerebellum*) er en del av hjernen, beliggende i bakre skallegrop. Lillehjernen er blant annet sentral i regulering av bevegelser.

## Anatomi

Cerebellum er anlagt i bakerste skallegrop, fossa cranii posterior, under durafolden tentorium cerebelli. Den er å anse som en utvekst fra  pons på hjernestammen hvormed cerebellum kommuniserer via tre hjernestilker, pedunculi cerebelli. Overflaterelieffet avviker meget fra storhjernen (cerebrum). Istedenfor å være preget av gyri og sulci, består cerebellums overflate i små folder, folier orientert i anterioposterior retning. Cerebellum består i corpus cerebelli som utgjøres av to hemisfærer på hver side, forbundet av en midtstilt del, benevnt vermis. Evolusjonsmessig er hemisfærene et ganske nytt tillegg til cerebellum. 

Den fylogenetisk eldste del av cerebellum benevnes lobus flocculonodularis. Denne delen befinner seg tett inntil hjernestammen og hører ikke under corpus cerebelli. Lobus flocculonodularis benevnes også vestibulocerebellum, da denne delen mottar afferente fibre fra vestebulærkjernene som har med balanse å gjøre

## Histologi

I likhet med resten av hjernen består cerebellum i grå substans (substantia griseus) og hvit substans (substantia alba). Grå substans er bygget opp av nevroner og kler hele cerebellum som cortex cerebelli. Dette tilsvarer oppbygningen av resten av storhjernen (cerebrum) hvor cortex cerebri er analog til cortex cerebelli. Imidlertid skiller cortex cerebelli seg ut ved å bestå i kun tre lag, mens cortex cerebri er delt i seks lag. Cortex cerebelli er også langt mere cellerik og homogent oppbygget enn cortex cerebri. Nevroanatomen Brodman kunne dele cerebrum inn i area basert på variasjoner i tykkelse på lagene og beskaffenheten til nevronene deri. Cortex cerebelli er imidlertid helt homogen og det er ikke grunnlag for tilsvarende oppdeling av cerebellums overflate i area. 

Cortex cerebelli tre lag benevnes:

#Molekylærlaget
* Ligger ytterst
* Inneholder synapser mellom korncellenes parallellfibrer og purlinjefibrenes dendritter
* i tillegg finner man her cellelegmene til GABAerge nevroner som i engelsk litteratur benevnes basket cells og stellate cells.
#Purkinjelaget
* Har forekommer cellelegeme til purkinjefibrene. Herfra projiseres ett akson inn i cerebellums hvitesubstans. Denne ender som regel i cerebellumkjernene. Purkinjefibrenes dendritter brer seg opp i molekylærlaget og er ordnet på en helt spesiell måte
#Korncellelaget
* Her ligger cellelegemene til korncellene. Deres akson projiseres opp i molekulærlaget. Her deler aksonet seg i to parallellfibrer som løper parallelt med folie-retningen.

## Eksterne lenker
* En liste over forskningslaboratorier verden rundt som bedriver forskning vedrørende lillehjernen.
Netthinne

**Netthinnen**, **retina**, er en del av øyet bestående av celler som fanger opp synsinntrykk; tapper (gir fargesyn og skarpt syn), og staver (gir svart-hvitt-syn og syn i mørke). Synsnerven forlater netthinnen ved den blinde flekk. Skarpsynet i netthinnen er lokalisert til *[[macula lutea]]* (den gule flekk), hvor det er særlig høy tetthet av celler.

I tillegg til de velkjente stavene og tappene er det, hos patte- og en del andre dyr, ganglieceller i netthinnen som er lyssensitive. Disse har intet med synet å gjøre, og de fungerer hos mange totalt blinde som har minst ett øyeeple intakt. Gangliecellene sender informasjon til hjernen om lys, og det er dette signalet som dyra justerer døgnrytmen etter.

## Se også
* Netthinneavløsning
* Macular degeneration

## Eksterne lenker
*
Hjernestamme

**Hjernestammen** er en del av hjernen som forbinder storehjernen med ryggmargen hos virveldyr. Den består av *mesencefalon* (midthjernen), *pons* (hjernebroen) og *medulla* (forlengede marg). Den forbinder storhjerne, lillehjerne og ryggmarg med hverandre. Hjernestammen er hovedsakelig opptatt av livsviktige funksjoner som pusting og blodtrykk. 

Hjernestammens og lillehjernens funksjoner er relativt lik hos mennesker og andre virveldyr. Både lillehjernen og hjernestammen arbeider under vår bevissthetsnivå ved hjelp av reflekser. De mottar sensorisk informasjon om temperatur, trykk, stilling eller smerte fra sensoriske reseptorer spredt rundt i hele kroppen. De overfører deretter passende reaksjoner tilbake, for eksempel til muskler i blodkar om å endre blodtrykket eller til en arm om å endre stilling.

## Litteratur
* 
*
Sella turcica

***Sella turcica***, latinsk betegnelse for en nedsenkning i bunnen av kraniet, på den intrakranielle overflaten til corpus ossis sphenoidalis, beliggenhet for hypofysen, som måler omtrentlig 1,5&nbsp;cm i diameter. Benevnes på norsk lekspråk som *tyrkersadelen*. Er i likhet som resten av innsiden av kraniet kledd av hjernehinner, som ofte er utgangspunkt for patologiske prosesser som anlegger mekanisk press mot hypofysen.
Hypofyse

**Hypofysen** (*glandula hypophyseos*) er en liten indresekretorisk kjertel beliggende i sella turcica. Hypofysen er anatomisk og funksjonelt knyttet til hypothalamus. Hypofysen består av to deler; nevrohypofysen og adenohypofysen.

## Anatomi
Hypofysen har to deler: forlappen (adenohypofysen) og baklappen (nevrohypofysen). Disse har helt separate funksjoner.

**Forlappen (Pars distalis)** består av endokrine celler og blodårer. Den mottar ikke direkte nervesignaler fra hypothalamus, men aktiveres av hormoner som sendes ut fra hypothalamus. Forlappen produserer syv ulike hormoner. Disse er: Adrenokortikotropt hormon (ACTH), thyroid - stimulerende hormon (TSH), luteiniserende hormon (LH), follikkelstimulerende hormon (FSH), prolaktin og veksthormon (GH). I tillegg produserer forlappen et syvende hormon kalt melanocytt-stimulerende hormon, men virkningen av dette hormonet er foreløpig ukjent.  

**Baklappen (Pars nervosa)** består av nervefibre, gliaceller og blodårer, og er en del av sentralnervesystemet. Den har ingen hormonproduserende celler. Baklappens hormoner utskilles fra endene til nervefibre med cellekropp i hypothalamus.
Hormonene som utskilles fra baklappen er vasopressin og oxytocin. Begge disse sirkulerer i blodet i oppløst form, med en plasmahalveringstid på 3-5 minutter.

## Hypofysesykdommer
* Prolaktinomer
* Veksthormonproduserende svulster
* ACTH-produserende svulster
* Hypofysesvikt
* Ikke-hormonproduserende hypofyseadenomer
* Kraniofaryngeom, meningeom
* Diabetes insipidus

## Eksterne lenker
Minuskel

**Minuskel** (latin: *minuscula (littera)*, «liten (bokstav)», diminutiv av *minor*, «mindre»), også kalt **gemen**, er innen typografi det som til daglig kalles en **«liten bokstav»**, altså (*a*, *b*, ..). Dette står i motsetning til (*A*, *B*, ..) som kalles en majuskel eller versal.

Betegnelsen minuskel brukes i blant for å unngå tvetydighet med skriftstørrelse, hvor uttrykket «liten bokstav» kan bety «bokstav satt i liten type,» som refererer til den fysiske størrelsen en bokstav tar opp (i motsetning til hvorvidt bokstaven er en minuskel eller majuskel).

## Etymologi
Ordet *gemen* kommer fra lavtysk *gemen(e)* og tysk *gemein*, allmenn, og refererer til at minusklene er de bokstavene det er flest av i satt tekst.

## Referanser


## Se også
*Majuskel (også kalt versal)
*Karolingisk minuskel
*Versalbevaring, når et filsystem tar vare på informasjon om hvorvidt bokstaver er store (majuskel) eller små (minuskel)

## Litteratur
* Øyvin Rannem *Bokstavene i historien* Forlaget Press 2017
Østblokken

**Østblokken** var under den kalde krigen betegnelsen på stater i Øst- og Sentral-Europa med planøkonomi, ettpartistat og som hadde et kommunistisk samfunn som erklært mål. Begrepet inkluderte landene i Warszawapakten under Sovjetunionens dominans. 

De fleste av regimene i østblokklandene var kontrollert av Sovjetunionen; Ungarn og Tsjekkoslovakia ble også okkupert av Sovjetunionen. I tillegg fantes det land som ble oppfattet som mer nøytrale stater som var styrt av kommunistiske partier, men som likevel klarte å unngå å bli styrt av Sovjetunionen, slik som Albania og Jugoslavia.

Begrepet står i motsetning til begrepet Vestblokken, også omtalt som «den vestlige verden» eller mer retorisk som «Den frie verden», som, grovt regnet, omfattet NATO-landene. Landene i østblokken omtalte seg selv som *[[folkedemokrati]]er* og *[[sosialisme|sosialistiske]] stater*. Begrepet «Jernteppet» ble brukt for å markere skillet mellom øst- og vestblokken.

I 1984 skrev tsjekkeren Milan Kundera et essay der han beskrev østblokken som en todelt sfære, der det egentlige «Øst-Europa» har vært tilknyttet den ortodokse østkirken (Bysants), mens katolske og protestantiske områder som Baltikum, Polen, Tsjekkoslovakia, Ungarn, Slovenia og Kroatia ikke var «østlige», men derimot utgjorde et vestlig orientert «Sentral-Europa», selv om de formelt tilhørte østblokken. 

## Oversikt over østblokkland

### Warszawapakten
Warszawapakten var en militærallianse som bestod av Sovjetunionens aller nærmeste allierte. Med unntak av Romania blir disse ofte regnet som satellittstater for Sovjetunionen som ikke var fullt selvstendige stater. Pakten ble oppløst i 1991.

* Albania (før 1962/1968)
* Bulgaria
* Folkerepublikken Polen
* Romania
* Sovjetunionen (En rekke av dagens stater var en del av Sovjetunionen – f.eks.: Russland, Estland, Latvia, Litauen, Belarus, Ukraina, Moldova, Georgia)
* Tsjekkoslovakia
* Den tyske demokratiske republikk (DDR)

### Nøytrale østblokkland i Europa
Ofte ble også nøytrale sosialiststater i Europa også betegnet som «østblokkland» i Vesten. 
* Albania (fra 1962/1968)
* SFR Jugoslavia (fra 1948, da Jugoslavia brøt med Kominform)

## Allierte i andre deler av verden
### Sosialistiske stater
#### Afrika
* Angola (fra 1975)
* Etiopia (fra 1974)
* Kongo-Brazzaville (fra 1969)
* Madagaskar (fra 1975)
* Mosambik (fra 1975)
* Somalia (1969-1977)

#### Amerika
* Cuba (fra 1959)
* Grenada (1979-1983)
* Nicaragua (1979-1990)

#### Asia
* Afghanistan (fra 1978)
* Burma
* Folkerepublikken Kampuchea (fra 1979)
* Laos (fra 1975)
* Mongolia
* Nord-Korea
* Sør-Jemen (1969-1990)
* Vietnam

### Ikke-sosialistiske stater
### Afrika
* Egypt (1952-1976)
* Ghana (1960-1966)
* Guinea (1960-1978)
* Libya (fra 1969)
* Sudan (1969-1985)

### Amerika
* Nicaragua (1979-1990)
* Peru (1968-1975)

### Asia
* Irak (1958-1980)
* Syria (fra 1955)

## Nøytrale stater med nære relasjoner til USSR og østblokken
* Afghanistan (1958-1978)
* India
* Indonesia (1945-1967)
* Irak (1958-1990)

## Referanser
Kybernetikk

**Kybernetikk** (av gresk κυβερνήτης, styrmann) er vitenskapen om hvordan dynamiske systemer som f.eks. fartøyer, roboter og industrielle prosesser oppfører seg, og hvordan man kan styre slike systemer automatisk. Kybernetikk er en informasjonsvitenskap og datavitenskap eller informatikk brukes nå for å betegne det mer allmenne ved kybernetikk.

## Etymologi
Kybernetikk er kommet via engelsk fra det greske ordet for styrmann, Κυβερνήτης eller kybernetes. Platon bruker begrepet for å beskrive styringen av samfunnet, og guvernør er en annen oversettelse av samme greske ord. 

«Kybernetikk» som begrep ble første gang lansert av Norbert Wiener sommeren 1947 og først trykt i boken «*Cybernetics or Control and Communication in the Animal and the Machine*» som kom ut i 1948. (MIT Press, 1948) 

Kybernetikk er på engelsk *cybernetics* er utgangspunkt for forstavelsen cyber- som brukes i ord som f.eks. cyberspace, cyberforsvaret, cyberpunk eller kyborg. 

Kybernetikk ble snart et populært ord og ble fra 1950-tallet brukt om biologiske og sosiale systemer og om psykologiske prosesser i tillegg til den tekniske betydningen. 

Begrepet kybernetikk brukes også innen systemisk familieterapi, der det viser til hvordan familier har kontrollmekanismer for å opprettholde likevekt (homeostase) i familiesystemet. Man bruker også begrepet «2. ordens kybernetikk» som viser til at terapeuten også blir en del av systemet i en terapitime.

Kybernetikk brukes i 2026 mest om regulerende og selvregulerende mekanismer i naturen og teknologien.

## Teknikk
Hovedprinsippet i kybernetikk er at orståelse av systemet, målinger og observasjoner gir mulighet for styring og regulering ved bruk av tilbakekoblinger. Slik styring kalles også reguleringsteknikk. Ved å måle eller estimere systemets nåtilstand kan en beregne hvilke endringer som er nødvendig for at systemet skal holde seg stabilt rundt en ønsket referanseverdi.

Et enkelt eksempel på regulering er en termostat som skrur på varme når det er for kaldt og skrur av varmen når det er varmt nok. Et annet eksempel på styring med tilbakekobling kan være et skip man ønsker skal ligge i ro (for eksempel ved siden av en oljeinstallasjon for lossing av olje) selv om det er både vind og bølger. Man måler da posisjon og eventuelt vind, bølger og strøm, for å så beregne hva slags pådrag som må gis til motorene for at skipet skal ligge i ro i forhold til oljeplattformen.

Kybernetikk danner deler av grunnlaget for robotikk og kunstig intelligens.

## Kybernetikk som studium
Kybernetikk og robotikk er (per 2026) et femårig studium på NTNU som leder frem til graden master i teknologi ved endt studium. Studieretningen het tidligere teknisk kybernetikk. Oslomet har også et mastergrad-program for robotikk og kybernetikk, mens UiO underviser i kybernetikk og autonome systemer som en studieretning innenfor informatikk.

## Referanser


## Se også
* Kyborg

## Eksterne lenker
*
Majuskel

En **majuskel**, også kalt **versal**, er innen typografi det som til daglig kalles en «**stor bokstav»**, altså (*A*, *B*, ..). Dette står i motsetning til (*a*, *b*, ..) som kalles en minuskel eller gemen. 

Betegnelsen majuskel kan brukes for å unngå tvetydighet med skriftstørrelse, hvor uttrykket «stor bokstav» kan bety «bokstav satt i stor type», som refererer til den fysiske størrelsen på en bokstav (i motsetning til hvorvidt bokstaven er en majuskel eller minuskel).

I tradisjonell typografi betegnes versaler også som «**blokkbokstaver**», i motsetning til «gemene» (små) bokstaver.

## Historie
Dagens *majuskler* er de opprinnelige latinske bokstavene. Minusklene er et senere tillegg som utviklet seg fra bokstavenes majuskelformer.

## Etymologi
Ordet majuskel kommer fra latin *maiusculus*, som betyr «litt større».

Ordet versal kommer fra nylatin *versus*, som betyr «vers», og refererer til stor forbokstav i en verslinje.

## Bruk
Bruken av majuskler avhenger av språket. På norsk brukes majuskler bare i første bokstav i en ny setning eller første bokstav i særnavn. I tysk brukes i tillegg majuskler i begynnelsen av hvert substantiv.

## Se også
* Minuskel
* Versalbevaring, når et filsystem tar vare på informasjon om hvorvidt bokstaver er store (majuskel) eller små (minuskel)

## Referanser


## Litteratur
* Øyvin Rannem *Bokstavene i historien* Forlaget Press 2017 ISBN 978-8232800759

## Eksterne lenker
*
Vestblokken

**Vestblokken** var en samling av land som stilte seg mot det som ble oppfattet som en reell fare for kommunistiske maktovertakelser etter den andre verdenskrigs slutt i 1945. Fra 1945 overtok sovjetisklojale regimer makten i en rekke europeiske land som var under sovjetisk militært herredømme. Vestblokken oppstod som en reaksjon på det som ble oppfattet som sovjetisk ekspansjon, og stod i konflikt med østblokken, der Sovjetunionen var den dominerende makten.

Vestblokken utviklet seg sakte fra 1945, i takt med spenningen mellom USA og Sovjetunionen, over temaer som delingen av Tyskland, europeisk oppbygging og etter hvert utviklingen i den tredje verden. I praksis hadde USA størst avgjørende innflytelse innenfor vestblokken ved at landet hadde den største økonomien og den største militære slagkraften.

Tanken om en deling av verden i en øst- og en vestblokk ble definitivt stadfestet med opprettelsen av NATO i 1949. Vestblokken omfattet både NATOs medlemsland, og det man fra NATOs side oppfattet som vennligsinnede land. Delingen av verden i vest og øst forsvant med oppløsningen av Sovjetunionen og avslutningen på den kalde krigen i 1991.

De fleste landene i vestblokken, og alle de ledende landene, var demokratier. Dermed så vestblokken på seg som forsvarere av frihet og demokrati, som man oppfattet som truet av kommunismen og særlig av Sovjetunionen. Denne tankegangen finner man igjen i uttrykket *[[den frie verden]]*, et vanlig kaldkrigsuttrykk for å betegne vestblokken. Det skal likevel nevnes at en del land som ble regnet til vestblokken, hvertfall i perioder, var mer eller mindre autoritære og noen kan betegnes som diktaturer. Dette gjaldt land som Portugal, Spania, Hellas, Tyrkia og en rekke land i Sør-Amerika, bl.a. Chile. Mange av disse landene gjeninnførte demokrati i løpet av den kalde krigen etter perioder med f.eks. militærregjeringer. Det som muliggjorde samarbeidet mellom demokratiene og diktaturene i vestblokken, var at regjeringene i samtlige land var motstandere av kommunismen og i store trekk tilhengere av en mer eller mindre liberal økonomisk politikk. Det skal også nevnes at selv om noen land i vestblokken ikke var demokratier, var ingen av dem totalitære og omfanget av menneskerettsbrudd var mindre omfattende enn i østblokken, der alle statene var diktaturer. I flere tilfeller gikk stater i vestblokken over til perioder med militærregjering/diktatur som direkte svar på det man oppfattet som forsøk på kommunistisk maktovertakelse. Dette var f.eks. tilfelle i Hellas og Chile, og det samme skjedde allerede på 1930-tallet i Spania, som gradvis gjeninnførte demokrati på 1970-tallet.

## Land som tilhørte vestblokken
### Europeiske land som tilhørte vestblokken
*Belgia
*Danmark
*Frankrike
*Island
*Italia
*Luxembourg
*Nederland
*Norge
*Portugal
*Storbritannia
*Hellas
*Tyrkia
*Vest-Tyskland
*Spania

### Land utenfor Europa som tilhørte vestblokken
*Australia
*Canada
*Japan
*Pakistan
*Sør-Korea
*USA
Bristolkanalen

**Bristolkanalen** (walisisk: *Môr Hafren*, betydning «Severn-havet»; engelsk: *Bristol Channel*) er ei stor bukt i Storbritannia som skiller det sørlige Wales fra det sørvestlige England. Den har navn etter byen Bristol og grenser mot St George's Channel i nord og grensa mot Keltersjøen trekkes ved meridianen 5°V. Innerst i Bristolkanalen munner elva Severn ut gjennom et stort estuar. Den er over 50&nbsp;km bred på det største.

Det er bygget to broer over Bristolkanalen, Severn Bridge og Second Severn Crossing, som henholdsvis fører motorveiene M48 og M4 mellom England og Wales. Det er også en jernbanetunnel, Severntunnelen, som fører Great Western hovedlinje under bukta. Blant de større øyene i kanalen er Lundy, Steep Holm og Flat Holm.

Ved lavvann blir mye av kanalen gjørmefelter, ettersom Bristolkanalen har en tidevannsforskjell på 15 meter, den nest største forskjellen i verden, etter Bay of Fundy i Canada. Området er et viktig sted for dyre- og fugleliv, spesielt for vadefugler, og deler av det er beskyttet.

## Økologi
Bristolkanalen er et viktig område for dyrelivet, i særdeleshet lofugler, og har beskyttede områder, inkludert nasjonalparker som Bridgwater Bay ved munningen av elven Parrett. Ved fjære blir store deler av kanalen til mudderflater grunnet tidevannsforskjell på 13 meter, kun nest etter Fundybukta i østlige Canada. Utviklingsplaner har blitt foreslått langs kanalen, inkludert flyplass og tidevannsbryter for generering av elektrisitet, men miljøhensyn har så langt forhindret slike planer.

## Referanser
Sekund (symbol)

Symbolet &Prime; har Unicode-navn *double prime*, Unicode-kode U+2033, og HTML-kode `&amp;Prime;` og `&amp;#x2033;`.

Symbolet &Prime; brukes i flere sammenhenger
*7&Prime; kan bety 7 tommer (lengdemål).
*42&Prime; kan bety 42 sekunder (egentlig buesekunder) (vinkelmål).
**f*&Prime;(*x*) er den andrederiverte (eller den andrederiverte funksjonen) til funksjonen *f*(*x*).

På grunn av liknende utseende kan enkelte andre tegn forveksles med dette symbolet. Dette gjelder enkelte skriftsnitt mer enn andre, og gjelder spesielt ved lav oppløsning, som for eksempel på en dataskjerm. Symbolet kan særlig forveksles med følgende tegn. I parentes står Unicode-kode, symbolet, og Unicode-navn.

*doble rette anførselstegn (U+0022, &#x22; *quotation mark*)
*høyre anførselstegn (U+201D, &#x201D;, *right double quotation mark*)
*venstre anførselstegn (U+201C, &#x201C;, *left double quotation mark*)
*??? (U+301E, &#x301E;, *double prime quotation mark*)
*??? (U+301D, &#x301D;, *reversed double prime quotation mark*)
*??? (U+3003, &#x3003;, *ditto mark*)

I tillegg kan to minuttsymboler, eller andre symboler som ligner på disse, satt ved siden av hverandre forveksles med dette sekundsymbolet.

## Se også
* Minutt (symbol)
Steep Holm

**Steep Holm** er en engelsk øy i Bristolkanalen. Administrativt tilhører den grevskapet Somerset. Øya er ikke bebodd, og er beskyttet som naturreservat og sted av spesiell vitenskapelig interesse. 

Den virker som vind- og bølgefanger, og gir derfor roligere forhold i den indre del av fjorden enn hva som ellers ville vært tilfelle. 

Like i nærheten ligger øya Flat Holm, som er en del av Wales. 

Navneleddet «holm» er av nordisk opprinnelse, med samme betydning som holme. «Steep» (betyr «bratt») er en beskrivelse som må sees i forhold til Flat Holm, den flate holmen.

## Eksterne lenker
*
Flat Holm

**Flat Holm** (walisisk **Ynys Echni**) er en walisisk øy i Bristolkanalen. Administrativt tilhører den grevskapet Vale of Glamorgan, omtrent 6 km fra neset Lavernock Point i grevskapsdistriktet Vale of Glamorgan. Øya utgjør det sørligste punktet i Wales.

Øya har en lang historie med bosetning, som dateres minst tilbake til bronsealderen. Religiøs bruk omfatter besøk av disipler av sankt Cadoc på 400- og 500-tallet e.Kr., og i 1835 var det stedet der Bristol Channel Mission, som senere ble Mission to Seafarers, ble grunnlagt. Et sanatorium for kolerapasienter ble bygget i 1896 som isolasjonssykehus for havnen i Cardiff. Den 13. mai 1897 sendte Guglielmo Marconi, assistert av George Kemp, en ingeniør knyttet til Cardiffs postkontor, det første trådløse radiosignal over vann fra Lavernock til Flat Holm. Meldingen som ble sendt med morsekode var ARE YOU READY («er du klar»).

På grunn av sin strategiske beliggenhet ved innseilingene til Bristol og Cardiff ble det bygget en rekke kanonbatteri, kjent som Flat Holm Battery, på 1860-tallet som en del av en forsvarslinje, kjent som Palmerston Forts. Ved utbruddet av andre verdenskrig ble øya militært gjenopprustet.

I 1975 leaset lokalmyndighetene øya i de neste 99 år, og Flat Holm er nå et lokalt naturreservat.

## Fyrtårn

Flat Holm er en liten, nesten rund øy med en diameter på omkring 500 m. På grunn av hyppige skipsforlis ble det bygget et fyrtårn på øya på toppen av en lav høyde. Det ble bygget av William Crispe. Det ble erstattet av et nytt fyr administrert av Trinity House i 1737. Den siste bofaste fyrvokteren forlot øya i 1988, da fyret ble automatisert. 

## Stedsnavnet
Angelsakserne kalte øya for Bradanreolice. Reolice stammer fra et irsk ord som betyr kirkegård eller gravplass, og hentyder til forestillingen om at øya hadde religiøs betydning som et gravsted for folk på den tiden. Øyas nåværende engelske navn, «Holm», kommer imidlertid fra det norrøne ordet *holmi* som har samme betydning som norsk »holme»: «stykke land (fjellgrunn) som stikker opp av sjø eller vann (mellomting mellom skjær og (liten) øy) i alminnelighet uten nevneverdig dyrkbar jord og som regel uten bebyggelse.» Flat må antagelig også sees i sammenheng med naboøya Steep Holm, som har et noe mer ulendt terreng. Steep Holm er forøwrig ikke walisisk, tilhører Somerset i England. 

Skriftlige opptegnelser antyder på at en vikingflåte fra sørlige Bretagne, ledet av to jarler, Ottir (Ottar) og Hroald (muligens Ragnvald?), søkte tilflukt på øya etter et nederlag ved Watchet i Somerset.

## Referanser


## Eksterne lenker
* 
* The Flat Holm Society
Karl Viktor Hall

**Karl Viktor Hall** (født 19. juni 1917, død 29. desember 2001), var en norsk thoraxkirurg. Hall utviklet den mekaniske hjerteventil (Hall-ventilen). Han utførte den første koronare bypass-operasjon i Norge i 1969.

Kar Viktor Hall var sønn av Karl julius Hall og sønnesønn av Hans Hall.

## Bibliografi
* 

## Referanser
Caput medusae

**Caput medusae** (av latinsk, bokstavelig talt Medusas hode) er et klinisk tegn på høyt blodtrykk i portvenesystemet, såkalt portal hypertensjon. Caput medusae innebærer at navlevenen, som vanligvis lukkes etter fødselen, gjenåpnes grunnet høyt trykk i portvenen som normalt fører blod fra tarmen til leveren. Dermed dannes det en forbindelse (en anastomose) mellom det vanligvis isolerte portvenesystemet og venene i bukveggen. Dette fører til at det blir en økt mengde blod i venene i bukveggen, og disse danner et mønster på magen som sies å kunne minne om den mytologiske Medusas hår, derav navnet.

Caput medusae ses som oftest i relasjon til langtkommen og alvorlig skrumplever, men tegnet kan også ses ved vena cava superior-syndrom og vena cava inferior-syndrom, der henholdsvis vena cava superior eller inferior er obstruert av ulike årsaker. 

## Referanser
Øystein Rottem

**Øystein Rottem** (1946–2004) var en norsk professor og litteraturkritiker med Knut Hamsun, kulturradikalismen og norsk etterkrigstid som sine spesialfelt.

Han arbeidet i flere år ved Universitetet i Tromsø, var ansatt som universitetslektor i norsk ved Københavns universitet i perioden 1985–91, og var gjesteprofessor ved universitetet i Wien i 1991–92. De siste årene drev Rottem en omfattende pedagogisk og litterær virksomhet, som hovedanmelder for ny norsk skjønnlitteratur i *[[Dagbladet]]*.

Som Rottems hovedverk må regnes de tre bindene med etterkrigslitteratur i «Norges litteraturhistorie» (1995–1998), men han har også skrevet biografier om Knut Hamsun og Sigurd Hoel.

Øystein Rottem døde av kreft 4. desember 2004 i København, hvor han hadde bodd med sin familie siden 1985. 

Han ble utnevnt til statsstipendiat i 2004, men døde før stipendiatet begynte å løpe.

## Referanser


## Eksterne lenker
* «En begeistret kritiker», nekrolog i *[[Dagbladet]]*
* Nekrolog i ''Morgenbladet''
Sigvald Bernhard Refsum

**Sigvald Bernhard Refsum** (født 8. mai 1907 i Gransherad, død 8. juli 1991) var en norsk lege. Han beskrev sykdommen *heredopathia atactica polyneuritiformis*, bedre kjent som Refsums sykdom.

Han tok medisinsk embetseksamen i 1932 og sin doktorgrad i 1946. Han hadde stillinger ved Rikshospitalet og Ullevål sykehus fra 1936 til 1946 i nevrologi og psykiatri. I 1947 ble han universitetsstipendiat og året etter overlege ved Haukeland sykehus i Bergen. I 1951 ble han professor ved Universitetet i Bergen og i 1954 ved Universitetet i Oslo. Fra 1956 var han medlem av Det Norske Videnskapsakademi. 

## Anerkjennelse
Sigvald Refsum var styremedlem og president i World Federation of Neurology. Han var æresdoktor ved universitetene i Uppsala, Kairo og Marseille. Fra 1977 var han også utenlandsk medlem av Det polske vitenskapsakademi. I 1989 ble han kommandør av St. Olavs Orden for fortjeneste av medisinsk forskning. 

## Bibliografi
Refsum har skrevet en rekke artikler i fagtidsskrift innen nevrologi.

* *Heredopathia atactica polyneuritiformis                                                                    : A familial    syndrome not hitherto described – A contribution to the clinical study of the hereditary diseases of the nervous system* Doktoravhandling 1946
* *Lærebok for sykepleieskoler –  nevrologi* 1968

## Referanser


## Kilder
* Hvem Hva Hvor 1990 ISBN 82-516-1267-5
Fot (andre betydninger)

**Fot** kan sikte til:

* Fot (kroppsdel) &ndash; en biologisk struktur.
* Fot (mål) &ndash; en enhet for lengde (avstand).
* Bordfot &ndash; stolper under bordet som holder bordplaten oppe.
* Fot (lyrikk) &ndash; et ord brukt til å definere rytmen i et dikt, jamfør versefot.
* Fot (del) &ndash; den nederste delen av et seil, et ark, et fjell, en lampe (jamfør lampefot) med mer.
* Fot &ndash; en del av en symaskin.

## Se også
* Sokkel (pekerside)
Don Giovanni

***Don Giovanni*** er en *[[opera buffa]]* i to akter med musikk av Wolfgang Amadeus Mozart og libretto av Lorenzo da Ponte. Den hadde urpremiere i Praha 29. oktober 1787. Operaen er basert på sagnet om *[[Don Juan]]*; handlingen foregår i Sevilla på 1600-tallet, og skildrer de siste dagene av *Don Giovannis* liv.

I likhet med Mozarts andre italienske operaer består den av arier bundet sammen av seccoresitativ. Kjente utdrag er «Madamina, il catalogo è questo» (katalogarien), «Là ci darem la mano» og «Fin ch'han dal vino» (champagnearien).

## Roller
* *Don Giovanni* (baryton)
* *Leporello*, hans tjener (bass)
* *Il Commendatore* (kommandanten) (bass)
* *Donna Anna*, hans datter (sopran)
* *Don Ottavio*, hennes forlovede (tenor)
* *Donna Elvira*, en adelsdame fra Burgos (sopran)
* *Zerlina*, en bondepike (sopran)
* *Masetto*, hennes brudgom (baryton)

## Litteratur
* Borchmeyer, Dieter/Gruber, Gernot (red.): *Mozarts Opern.* Laaber 2007.
* Brandenburg, Daniel o.&nbsp;a.: *Mozarts Opern. Alles von «Apollo und Hyacinth» bis zur «Zauberflöte»* (= Pipers Enzyklopädie des Musiktheaters; Bind&nbsp;4). Piper, München 2005, ISBN 3-492-04789-0.
* Jahn, Michael: *Wiener historischer Opernführer* 9 (2010) und 11 (2010). Der Apfel, Wien, ISBN 978-3-85450-299-9 und 978-3-85450-511-2.
* Kunze, Stefan: *Mozarts Opern*. Reclam, Stuttgart 1996, ISBN 3-15-010416-5.

## Eksterne lenker
* 
* 
* 
* Don Juan Archiv Wien, donjuanarchiv.at
* Libretto  i italiensk original og i engelsk oversetting, murashev.com
* Handling og libretto i italiensk original og i tysk oversetting, operone.de
Bueminutt

**Bueminutt** er en enhet for måling av vinkler. Et bueminutt er lik  av én grad. Ettersom én grad er definert som  av én full sirkel er ett bueminutt lik  av én full sirkel, som er lik  radianer. Enheten bueminutt ligger i størrelsesorden mellom grad og buesekund.

En buelengde på ett bueminutt utgjør ca. 3&thinsp;mm på en avstand av 10&thinsp;m.

Symbolet for bueminutt er **′**, så 5**′** er fem bueminutter. Symbolet har Unicode-navn *[[minutt (symbol)|prime]]*, Unicode-kode `U+2032` og HTML-kode for symbolet er `&amp;prime;` eller `&amp;#x2032;`.

Bruken av bueminutt er stort sett begrenset til områder hvor man trenger en enhet som passer for små vinkler, som i astronomi. Bueminutter, og underenheten buesekunder, brukes også i kartografi og navigasjon. Ved havnivå er lengden av ett bueminutt 1842,905&nbsp;m&nbsp;– 1861,566&nbsp;m (WGS 84) (omtrent én nautisk mil).

Tradisjonelt angis posisjoner på jorden i grader, minutter og sekunder i to retninger, en for bredde (vinkelen nord eller sør for ekvator) og en for lengde (vinkelen øst eller vest for nullmeridianen). Dette kan brukes til å angi et hvilket som helst punkt på eller over jordens overflate. På grunn av det noe upraktiske seksagesimalsystemet (sekstitallsystemet) er det mange som nå foretrekker å angi posisjoner i grader med vanlige desimaler. Grader angitt med tre desimaler gir dårligere nøyaktighet (ca.&nbsp;111&nbsp;m) enn grader, minutter og sekunder (ca.&nbsp;31&nbsp;m), mens grader med fire desimaler gir bedre (ca. 11&nbsp;m). I navigasjon brukes ofte også grader og desimalminutter.

## Bruk i siktesystemer

Bueminutter og milliradianer er to forskjellige enheter som brukes for justering av siktesystemer i jakt og skytesport. Bueminutter nært knyttet til fotsystemet og er fremdeles vanlig i USA, mens resten av verden stort sett har gått over til det metriske systemet og dermed sikter basert på milliradianer. I tabellen under er omregningene fra mrad til metriske verdier eksakte (f.eks. 0.1&nbsp;mrad omregnet til 10&nbsp;mm på 100 meter), mens alle omregninger av bueminutt til både metriske og britiske/ imperiske verdier er omtrentlige.

## Se også
*Milliradian

## Referanser


## Eksterne lenker
* Jorden ifølge WGS 84.
* Grad-konverteringer (eng.).
Våk

**Våk** er et tettsted i Våler kommune i Østfold. Tettstedet har  innbyggere per 1. januar , og ligger omtrent åtte kilometer sørvest for kommunesenteret Kirkebygden. Våk er ett av tre sentra i kommunen og rommer barneskole, aktivitetshus, fotballbanene Våk grus og Varna gressbane.

## Stedet
Nedenfor Våk ligger Sperrebotn, en fjordarm i Vansjø. Rundt Våk ligger det eldre og nyere gårder som for eksempel Veker gård, Våk gård, Sperrebotn gård og Texnes gård. De fleste som har hatt siviltjeneste i Norge har passert Våk på vei til silviltjeneste-administrasjoen på Dillingøya.

Her finner man også Varna Evangeliesenter, en kolonialbutikk, frisør og en del annen næringsvirksomhet. I tilknytning til Våk ligger boligfeltene Dammyr og Texnes, samt en klynge omsorgsboliger.

Med utgangspunkt i Våk og kolonialbutikken kan man starte søndagsturen på i alt tre folkestier på mellom 1,6 og 3,4 kilometers lengde. Det ble i 2004 også laget gangvei fra Våk til byggefeltet Augerød lengst vest i kommunen.

## Referanser
Gudmund Restad

**Gudmund Olav Restad** (1937–2021) var en norsk lensmann og politiker (Sp). Han var stortingsrepresentant for Møre og Romsdal fra 1985–2001 og var finansminister i Kjell Magne Bondeviks første regjering (1997–2000).

Restad vokste opp i Skaun i Sør-Trøndelag. Han tok realskole og handelsskole som privatist og gikk Luftvernartilleriets befalskole og Politiskolen. Han var lensmannsbetjent på Ørland og i Orkdal 1961–1967, politibetjent/førstebetjent ved Kriminalpolitisentralen 1967–1973 og lærer ved Politiskolen 1973–1975. I 1975 ble han lensmann på Smøla. Han var også konstituert lensmann på Averøy og Frei 1977–1979.

Restad var ordfører i Smøla kommune 1980–1985, medlem av Senterpartiets sentralstyre 1983–1989 og stortingsrepresentant for Møre og Romsdal 1985–2001. På Stortinget satt han i kontrollkomiteen 1985–1989 (fra 1986 som leder), justiskomiteen 1985–1989, finanskomiteen 1989–1997 samt forsvarskomiteen 2000–2001. Restad var statsråd i Finansdepartementet i Kjell Magne Bondeviks første regjering, «sentrumsregjeringen», 1997–2000.

Restad ble tildelt Norsk Politiforbunds hederstegn i 1975, Motorførernes Avholdsforbunds hederstegn i 1983, Norges Politiidrettsforbunds gullmansjettknapper i 1999, Kongens fortjenstmedalje i gull i 2002 samt Senterpartiets hedersmerke i 2002.

## Referanser


## Eksterne lenker
* 
*